NaiveNeuron/SloPal huggingface dataset:
Sulík, Richard, predseda NR SR (2011-05-18):
Pokračujeme v schôdzi. Nasleduje prvé čítanie o vládnom návrhu zákona, ktorým sa mení a dopĺňa zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 335. Návrh na jeho pridelenie na prerokovanie výborom je v rozhodnutí č. 332. Poprosím podpredsedu vlády, ministra práce, sociálnych vecí a rodiny Jozefa Mihála, aby vládny návrh zákona uviedol. Porosím spoločného spravodajcu zaujať miesto. Nech sa páči.
Laššáková, Jana, podpredsedníčka NR SR (2012-06-20):
V súlade s rokovacím poriadkom, požiadal o slovo pán minister Marek Maďarič, nech sa páči, odovzdávam mu slovo.
Kollár, Boris, predseda NR SR (2022-10-19):
Vážené pani poslankyne, vážení páni poslanci, pokračujeme v prerušenom rokovaní. Pristúpime k hlasovaniu o prvom čítaní o návrhu poslancov... (Reakcie z pléna.) Pán poslanec ešte predtým s procedurálnym návrhom. Pán poslanec Cmorej, nech sa páči.
Sulík, Richard, predseda NR SR (2011-07-06):
Pani poslankyňa Vitteková.
Bugár, Béla, podpredseda NR SR (2018-10-24):
Nech sa páči, prezentujme sa a hlasujeme. (Hlasovanie.) Prítomných 141, za 37, proti 15, zdržalo sa 88 poslancov, 1 nehlasoval. Návrh sme neschválili. Znovu prosím pani poslankyňu Shahzad, aby uviedla hlasovanie v prvom čítaní o návrhu poslancov Petrík a Beblavého na vydanie zákona, ktorým sa mení a dopĺňa zákon č. 461/2003 Z. z. o sociálnom poistení (tlač 1172). (Hlasovanie o návrhu poslancov Národnej rady Slovenskej republiky Simony Petrík a Miroslava Beblavého na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov , tlač 1172.)
Mičovský, Ján, poslanec NR SR (2014-11-10):
Ďakujem za slovo. Vážený pán premiér, ja by som naozaj bol rád vždy za každých okolností hrdý na svojho premiéra. Myslím to úprimne. Žiaľ, vaše dnešné vystúpenie mi to naozaj neumožnilo. Viete, pripadalo mi to ako ten žiak, ktorý prišiel domov so štvorkou, bolo to nepríjemné, ale zahladil to tým, že povedal rodičom: „Ale dostali dvaja ešte aj päťku." To predsa nebolo účelom dnešného dňa, aby ste mi toto všetko pospomínali. Tak ako tu už zaznelo, čo majú občania s tým, že vy ste to takto pospomínali? To jednoducho nebolo súčasťou programu dnešného dňa. Ale ja chcem povedať niečo iné, čo je súčasťou nás dvoch. Za vašej prvej vlády ste povedali 1. júla 2009 také veľmi dôležité slová na konto Lesov Slovenskej republiky, kde dodnes prebieha vyšetrovanie korupčných prípadov v rozsahu mnohých miliónov eur. Povedali ste slová a ja som ich celkom zobral ako pozitívne, že naozaj ste presvedčený, že sa musí zásadným spôsobom zmeniť systém riadenia, aby všetky podozrenia mohli byť dopredu minimalizované. Vy ste to, vážený pán premiér, dodnes neurobili. Uplynulo päť rokov a ja sa spytujem, prečo ste to neurobili? Naozaj ste to nemohli urobiť? Alebo je to kvôli tomu, aby mohol prebehnúť taký tender, aký prebehol pred pár mesiacmi, ktorý pripravil občanov Slovenskej republiky a lesníkov alebo ide ich pripraviť, keď nezasiahnete, o 14 mil. eur? Kvôli tomu ste nekonali päť rokov? Toto je vec, ktorá sa týka nás dvoch. A ja by som bol veľmi rád, keby ste na ňu reagovali. Ďakujem.
Bugár, Béla, podpredseda NR SR (2018-12-06):
Prezentujme sa a hlasujme. (Hlasovanie.) Prítomných 142, za 121, proti 7, zdržalo sa 13 poslancov, 1 nehlasoval. Sme v treťom čítaní . Otváram rozpravu. Pýtam sa, či sa hlási niekto do rozpravy. Nie. Vyhlasujem rozpravu za skončenú. Nech sa páči.
Figeľ, Ján, podpredseda NR SR (2013-02-07):
Ďalším s faktickou je pán Ján Mičovský. Nech sa páči.
Mazurek, Milan, poslanec NR SR (2018-02-13):
Fakt, pán poslanec Matovič, ja sa povznesiem nad tie prízemné prirovnania a nebudem sa im venovať. Ale som si istý, že vy veľmi nepoznáte tú situáciu na východe Slovenska. Dnes už máte z eurofondov alebo z rôznych iných projektov postavenú materskú škôlku takmer v každej druhej osade. Ja osobne to viem, lebo som navštívil tých osád xy a žijem v tomto prostredí, takže môžem tieto veci porovnávať. A môžem sledovať aj tie výsledky, o ktorých ste hovorili, o tých štúdiách, ktoré by som rád videl, ako veľmi tieto škôlky pomáhajú k tomu, aby sa tieto deti automaticky začleňovali do normálnych škôl a zvládali normálny vzdelávací proces. Ja mám úplne iné skúsenosti a iné znalosti. A viem, aké veci reálne zažívajú učiteľky v týchto materských škôlkach a ako ťažké je tam nájsť zamestnancov, pretože tam je fluktuácia tých zamestnancov neuveriteľná. Tam jedna učiteľka vydrží dva mesiace a vzdá to, lebo proste nevie, čo s tými deťmi robiť. A keď my hovoríme napríklad o tom, že treba znižovať pôrodnosť, čo je základná vec tohto problému, keď treba riešiť incestné vzťahy medzi rodinami v rámci cigánskych osád, keď sa rodí extrémne veľa detí pochádzajúcich z takýchto súrodeneckých vzťahov, ktoré nemajú žiadne budúce uplatnenie, aj keby ste im dali 45 škôlok, tak vy jednoducho mlčíte, lebo to je jednoducho politicky nekorektná téma. Hovorili ste o tom, že stále potrebujeme tým asociálom v osadách ponúkať nejakú pomoc, ponúkať im pomocnú ruku a tak ďalej. Pozrite si ten dokument pána farára Kuffu, ktorý pravidelne vozí obrovské náklady materiálu, vecí do cigánskej osady v Huncovciach, ktorú poznám veľmi dobre. Jeden deň im donesie cement, na druhý deň príde, že idú stavať dom. Cement je preč. Kde je? Nikto nevie. Zistí sa, že cement predali. Na druhý deň im donesie postele. Na ďalší deň zase tie postele tam nie sú. Jednoducho všetko predajú. A toľkokrát sa to snažil riešiť a jednoducho nepomohlo nič. Týmto ľuďom nemôžme dávať veci zadarmo. A poviem vám teraz, prečo tento návrh zákona nepodporíme, aj keby bol neviem ako dobrý. Viete prečo? Pretože vy nemôžete adresovať jednej skupine obyvateľstva škôlky zadarmo a druhá skupina, ktorá pracuje, platí dane, snaží sa slušne žiť, za tie škôlky musí platiť. Keď chcete prísť so zákonom, ktorý podporíme, nech majú zadarmo škôlku všetci, nielen asociáli.
Laurenčík, Milan, podpredseda NR SR (2021-05-13):
Na faktickú poznámku bude reagovať pán poslanec Ondrej Dostál.
Miškov, Juraj, poslanec NR SR (2015-11-24):
Ďakujem veľmi pekne. Vážený pán predseda, chcel by som požiadať len o zmenu zápisu o hlasovaní. Hlasoval som za návrh pri bode programu č. 48 a hlasovacie zariadenia ma vykázalo, že som sa zdržal hlasovania. Takže chcel by som to takto opraviť.
Danko, Andrej, predseda NR SR (2018-11-29):
Dávam slovo spoločnej spravodajkyni z výboru pre financie a rozpočet poslankyni Sárközy, aby informovala Národnú radu o výsledku rokovania výborov a aby odôvodnila návrh a stanovisko gestorského výboru. Nech sa páči, pani poslankyňa.
Kiššová, Jana, poslankyňa NR SR (2018-05-17):
Ďakujem veľmi pekne. Chcem sa poďakovať za takmer všetky faktické poznámky a reagovať budem na to, čo si povedal ty, Eugen Jurzyca. A je to veľmi dobrá poznámka, že nielenže dôvodmi, pre ktoré sú určite namieste predčasné voľby, sú tie udalosti, o ktorých som hovorila ja, je to aj hospodárska politika, ktorú súčasná vláda robí alebo ktorú, možno preto, ako ju robí, aj dobre, že nemá čas ju robiť, pretože sa venuje hlavne sama sebe, miesto toho, aby sa venovala našej krajine. Viacej sa z médií dozvedáme o tom, ako kto vyzýva ktorého svojho koaličného partnera, aby si ktorého svojho nominanta odkiaľ stiahli a odkiaľ kam presunuli, ale faktom je, že súčasná vláda sa snaží verejnosti zakryť oči pred realitou rôznymi, rôznymi populistickými balíčkami a tie už aj prinášajú svoje ovocie. A napriek tomu, že sa táto vláda vezie na pozitívnych výsledkoch nielen slovenského ekonomického rastu, ale hlavne teda medzinárodného, tak napriek tomu už aj táto idylka sa javí, že končí, pretože už som zachytila niekoľko reportáži o tom, ako zdražievajú potraviny. A toto je výsledok, napriek dobrým časom je toto výsledok zlej hospodárskej politiky a ja sa obávam, že takýchto zlých správ bude pribúdať s časom, kedy, kedy sa budú uplatňovať výsledky ich práce. Čiže nielen tá morálna rovina je dôležitá, aj keď o nej som ja hovorila asi najviac, ale faktom je, že, že tým dôvodom je aj ich zlá hospodárska politika. Ďakujem.
Novotný, Viliam, poslanec NR SR (2013-06-25):
Ďakujem pekne. Myslím, že bolo veľmi dobré vystúpenie pána poslanca Osuského. Len niekoľkými myšlienkami naňho chcem zareagovať aj ja. Pamätám sa, keď som bol zvolený za poslanca mestskej časti v Košiciach v roku 1998 a na jednom z prvých školení k zákonu o tristošesťdesiatdeviatke, o obecnom zriadení, som dostal to vysvetlenie, že starosta a poslanci zastupiteľstva sú si rovnovážni vo svojich povinnostiach aj vo svojich kompetenciách, vo svojich právach. A tak je to správne, lebo to zabezpečuje určité vyváženie moci na úrovni samosprávy. Od roku 2006 sme však svedkami iného trendu, ktorý presadzuje predovšetkým politická strana SMER. A je to trend posilňovania kompetencií starostov na úkor zastupiteľstva. Ono to začína vždy tak ľúbivo a jednoducho. Napríklad je menej poslancov v zastupiteľstve. Však to je dobré, nie? Veď menej peňazí tak bude míňať samospráva na poslancov. A tým pádom bude viac na kosenie, to je také pekné populistické. Nižšie platy pre poslancov v zastupiteľstve alebo pre kontrolóra v tomto prípade, veď to je dobré, veď ostane viacej peňazí na to kosenie tej trávy. Sledujeme aj trend oslabovania prirodzených funkcionárov, ktorí do určitej miery v minulosti patrili do kompetencií zastupiteľstva, či to je kontrolór, ktorý je funkcionárom, ktorý vykonáva vôľu zastupiteľstva, alebo viceprimátor. Dostali sme sa do situácií, že pozícia viceprimátora dostala do područia starostu, resp. primátora v pozícii, že je to niekto, koho menuje a odvoláva primátor. Je to manažér, ktorý je len v manažérskej pozícii. A dnes sme svedkami toho, ako chce SMER ovládnuť aj pozíciu štatutárov v organizáciách, ktorých zriaďovateľom je samospráva. Táto porušená rovnováha nie je dobrá a do budúcnosti bude mať veľmi negatívny dopad na samosprávu. Ďakujem pekne.
Pčolinský, Peter, podpredseda NR SR (2023-03-23):
Otváram rozpravu. Písomne sa neprihlásil nikto. Chce sa niekto ústne? Nech sa páči, pán poslanec Kočiš jediný prihlásený.
Šeliga, Juraj, poslanec NR SR (2022-09-22):
Pán predseda, môžte nám, prosím, vysvetliť, na základe čoho ste pristúpili k zmene programu, ktorú ste oznámili? To je prvá otázka. A druhá otázka, v zmysle rokovacieho poriadku, § 23 ods. 6, ste mali najprv zisťovať uznášaniaschopnosť Národnej rady a nie dať rovno hlasovať o tom. Nerozumieme, na základe čoho ste pristúpili k tomu, že sa presúvajú niektoré hlasovania na utorok. Prosím, aby ste nám to vysvetlili.
Bugár, Béla, podpredseda NR SR (2017-09-19):
Nech sa páči, prezentujme sa a hlasujeme. (Hlasovanie.) Prítomných 130 poslancov, za 31, proti 42, 56 poslancov sa zdržalo hlasovania, 1 nehlasoval. Konštatujem, že návrh sme neschválili. Vážené panie poslankyne, páni poslanci, končím 
19. schôdzu Národnej rady Slovenskej republiky... Op, ups sa hovorí, ešte predtým vidím, že asi výbory. Takže, pán poslanec Antal, procedurálny.
Kollár, Boris, predseda NR SR (2023-03-22):
Prosím, prezentujme sa a hlasujeme. (Hlasovanie.) Prítomných 134, za 101 poslancov, proti 4, zdržalo sa 26, nehlasovali 3. Konštatujem, že sme tento návrh schválili. Budeme pokračovať hlasovaním v prvom čítaní o vládnom návrhu zákona, ktorým sa mení a dopĺňa katastrálny zákon, je to tlač 1468, bod 38 schváleného programu. Spravodajcom je člen navrhnutého gestorského výboru pre pôdohospodárstvo a životné prostredie pán poslanec Martin Fecko. Prosím ho, aby uviedol hlasovanie. [Hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov a ktorým sa menia a dopĺňajú niektoré zákony , tlač 1468.]
Grendel, Gábor, podpredseda NR SR (2021-06-15):
Posledný s faktickou poznámkou – pán poslanec Tomáš Šudík.
Hajšelová, Petra, poslankyňa NR SR (2023-02-02):
Ďakujem pekne za slovo. Vážený pán predsedajúci, vážené panie poslankyne, vážení páni poslanci, dovoľte, aby som podľa § 73 ods. 1 rokovacieho poriadku vystúpila v prvom čítaní ako spravodajkyňa určená ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh zákona do 32 dní od jeho prerokovania v prvom čítaní. Zo znenia návrhu zákona je zrejmý účel navrhovanej úpravy. Ako spravodajkyňa určená navrhnutým gestorským výborom odporúčam, aby Národná rada vo všeobecnej rozprave, sa vo všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výboru vrátane určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán predsedajúci, prosím, otvorte teraz všeobecnú rozpravu.
P. Prokopovič, minister dopravy, pôšt a telekomunikácií SR: (2003-07-02):
Návrh zákona v bode 1 a 5 definuje spôsob určenia hodnoty majetku, ktorý vkladá štát do neziskovej organizácie poskytujúcej všeobecne prospešné služby podľa § 24 až § 28 zákona č. 431/2001 Z. z. o účtovníctve, ktoré upravujú spôsoby oceňovania majetku a záväzkov a v bode 7 sa spresňuje odkaz v poznámke pod čiarou k odkaze 11, nakoľko zákon č. 563/1991 Zb. o účtovníctve bol zákonom č. 431/2002 Z. z. zrušený. V bode 2 sa odstraňuje rozpor v údajoch, ktoré obsahuje zakladacia listina, ktorá je súčasťou transformačného projektu, a zosúlaďuje sa s § 6 písm. e) zákona č. 213/1997 Z. z. o neziskových organizáciách. V bode 3 sa určuje, že transformačný návrh, ktorým záujemca - právnická osoba alebo fyzická osoba vstupuje do transformačného procesu, obsahuje súpis nehnuteľného majetku podľa údajov katastra nehnuteľností vrátane jeho ocenenia znaleckým posudkom, súpis hnuteľného majetku vrátane jeho ocenenia znaleckým posudkom. Pri oceňovaní sa postupuje podľa § 21 ods. 6 zákona č. 36/1967 Zb. o znalcoch a tlmočníkoch v znení zákona č. 238/2000 Z. z. Ak vkladom záujemcu sú peňažné prostriedky, výšku peňažného vkladu záujemca preukazuje potvrdením banky o výške vkladu na vkladnej knižke alebo na účte. V bode 4 sa navrhovanou zmenou odstraňuje duplicitné predkladanie náležitostí, ktoré tvoria neoddeliteľnú súčasť transformačného projektu a transformačného návrhu podľa § 3 a § 4 platného znenia v etape predkladania návrhu na vydanie rozhodnutia o transformácii vláde zo strany ministerstva a určuje sa, ktoré náležitosti má návrh na vydanie rozhodnutia obsahovať. Ďalej v bode 6 sa určuje, že rozhodnutie o transformácii vláda zverejňuje v Obchodnom vestníku. Návrh zákona bol prerokovaný a schválený vládou Slovenskej republiky uznesením č. 294 z 23. apríla 2003. Vážený pán predseda, vážené panie poslankyne, páni poslanci. Na základe uvedených skutočností si dovoľujem požiadať vás o podporu a schválenie vládneho návrhu zákona, ktorým sa mení a dopĺňa zákon č. 13/2002 Z. z. o podmienkach premeny niektorých rozpočtových organizácií a príspevkových organizácií na neziskové organizácie poskytujúce všeobecne prospešné služby a ktorým a mení a dopĺňa zákon č. 92/1991 Zb. o podmienkach prevodu majetku štátnu na iné osoby v znení neskorších predpisov v znení zákona č. 457/2002 Z. z. Ďakujem zatiaľ za pozornosť.
Kerekréti, Ján, poslanec NR SR (2021-09-16):
Ďakujem. Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárske záležitosti a Výboru Národnej rady Slovenskej republiky pre sociálne veci. Ďalej aby za gestorský výbor určila hlasovaním Výbor Národnej rady pre sociálne veci a aby predmetný návrh zákona výbory prerokovali do 30 dní a v gestorskom výbore do 32 dní.
Grendel, Gábor, podpredseda NR SR (2020-03-24):
Pán poslanec Žiak.
Ľ. Mušková, poslankyňa: (2003-09-18):
A hrozienka? Skutočne ťažko porovnávať s hrozienkami, keď tu ide o životy detí. A ak vy teraz predložíte v krátkej budúcnosti návrh zákona, ktorý bude riešiť sociálne štipendiá, ja vám prvá zatlieskam. Ďakujem. (Potlesk.)
Bublavý, Dušan, poslanec NR SR (2017-05-11):
Keďže zo spoločnej správy nevyplynuli žiadne pozmeňujúce a doplňujúce návrhy, pán podpredseda, dajte, prosím, hlasovať o pozmeňujúcom návrhu poslanca Tibora Bernaťáka.
Danko, Andrej, podpredseda NR SR (2024-09-26):
Ďakujem, pán premiér. Pán Mažgút, poslanec Mažgút sa pýta: „Vážený pán predseda vlády,“ druhá otázka: „Vážený pán predseda vlády, Ľudovít Ódor, líder Progresívneho Slovenska, v Európskom parlamente ešte ako premiér predstavil svoj návrh ozdravovania verejných financií, plošné zvýšenie DPH na 25 % bez akýchkoľvek výnimok, zrušenie 13. dôchodkov, zavedenie nových daní na stavby, dedičstvo či autá a tak ďalej. Pozná pán Šimečka inú cestu po konsolidácii, keď dnes zlomok z Ódorových návrhov označuje za Ficovu drahotu?“
V. Veteška, podpredseda NR SR: (2004-06-29):
Teraz prosím povereného člena výboru pre financie, rozpočet a menu pána poslanca Milana Murgaša, aby podal správu o výsledku prerokovania tohto materiálu vo výboroch. M. Murgaš, poslanec: Dámy a páni, ako spravodajca gestorského výboru, Výboru Národnej rady Slovenskej republiky pre financie, rozpočet a menu, podávam Národnej rade Slovenskej republiky podľa § 32 ods. 3 zákona č. 80/1997 Z. z. o Exportno-importnej banke Slovenskej republiky v znení neskorších predpisov túto správu výboru o prerokovaní vyššie uvedeného návrhu ročnej správy o výsledku hospodárenia Exportno-importnej banky Slovenskej republiky. Predseda Národnej rady Slovenskej republiky svojím rozhodnutím č. 654 zo 14. apríla 2004 pridelil uvedený návrh ročnej správy o výsledku hospodárenia Exportno-importnej banky Slovenskej republiky vrátane jej ročnej účtovnej uzávierky za rok 2003 (tlač 734) na prerokovanie Výboru Národnej rady Slovenskej republiky pre financie, rozpočet a menu. Súčasne určil Výbor Národnej rady Slovenskej republiky pre financie, rozpočet a menu ako gestorský výbor, ktorý pripraví správu o výsledku prerokovania uvedeného návrhu vo výbore. Výbor Národnej rady Slovenskej republiky pre financie, rozpočet a menu uznesením č. 405 z 23. júna 2004 súhlasil s uvedeným návrhom ročnej správy, ktorá vykazuje výnosy vo výške 646,562 mil. Sk, náklady vo výške 550,821 mil. Sk a bilančný rozdiel 95,741 mil. Sk. Odporučil zároveň Národnej rade Slovenskej republiky tento návrh ročnej správy schváliť. Pán podpredseda, skončil som.
Dostál, Ondrej, poslanec NR SR (2018-09-18):
Pán poslanec Mizík, je teda zaujímavé, ak hovoríte o tom, že by som ja bol posadnutý fašistami, keď teda niekto hovorí, keď také niečo hovorí niekto, kto je napríklad posadnutý tretím sektorom, lebo vás ešte aj relatívne nevinná zmienka pána poslanca Bernaťáka, že konzultovali ten návrh s tretím sektorom, doviedla k tomu, že ste začali rozvíjať nejakú sektorovú analýzu, že prečo nie aj so štvrtým a piatym. Udivuje ma aj ten spôsob, akým, akým ste to predniesli, ale v zásade ma neudivuje, lebo je to, je to príznačné pre spôsob, akým vystupuje na pôde Národnej rady. Vy tvrdíte, že vy ste vlastenci, že vy máte úctu k slovenskému štátu, a tu úplne bezdôvodne ste nazývali opakovane predsedu Národnej rady, predsedu zákonodarného zboru, kapitánom Dankom. Keď si niekto robí srandu na Facebooku, na internete, tak nech to robí, ale poslanec pri vystúpení k návrhu zákona, no, je to, je to prinajmenšom zvláštne. A keď sa ešte označujete za národnú silu, tak je to už úplne divné, keď nemáte ani elementárnu úctu k inštitúcii, parlamentu, ako tu, ako tu prejavujete. Ja sa priznám, že ja som v zásade nerozumel tomu, o čom ste hovorili, ste tu čítali niečo z dôvodovej správy, nesformovali ste tie výhrady, až teda na to, že som sa dozvedel, že ako strašne sa dnes žije v Nemecku. No, naozaj určite väčšina Nemcov aj väčšina Európanov je presvedčená, že v Nemecku sa žije veľmi strašne. A ešte som teda nerozumel tej vašej myšlienke, keď ste spomínali Chin Kon Kunga. Tým ste čo mysleli?
Laššáková, Jana, podpredsedníčka NR SR (2013-10-24):
Nech sa páči.
Vons, Peter, poslanec NR SR (2021-12-14):
Pán predsedajúci, keďže sme hlasovali o pozmeňujúcich návrhoch zo spoločnej správy a o pozmeňujúcom návrhu z rozpravy a návrh zákona prerokúvame v skrátenom legislatívnom konaní, sme v treťom čítaní, otvorte, prosím, rozpravu.
P. Hrušovský, predseda NR SR: (2004-06-24):
S. Zubo, poslanec: Ďakujem pekne, pán minister. K tej prvej veci, čo sa týka otázok súvisiacich s menom zástupcu Európskej únie, môžem poskytnúť meno, ale mám ho v poznámkach. Čo sa týka výšky, o ktorej bola reč, môžu to potvrdiť dvanásti členovia výboru pre verejnú správu, že tá výška 200 mil. eúr bola spomínaná skutočne a že to boli spomínané peniaze účelové so špeciálnou možnosťou použitia na stavbu rýchlodráhy medzi Žiarom nad Hronom a Nitrou. Spomínali ste tam obchvaty Ožďany a Figa. No zabudli ste povedať, že tam je časový sklz na týchto obchvatoch a že úsek obchvatu Figa bol vo výstavbe a v súčasnosti je pozastavený, všetky zemné práce sú pozastavené až na dokončenie premostenia rieky Slaná a nejakého potoka tam ešte a čo sa týka Oždian, ešte práce ani nezačali. Nie sú reálne predpoklady, že v tom stanovenom termíne aj tieto úseky budú dokončené. I keby došlo k sklzu, viem to pochopiť, mám strach ale, že dôjde skutočne k situácii, že dôjde k prepadu aj tých finančných zdrojov, malých finančných zdrojov, ktoré sme dostali z Európskej únie, že tieto nebudú využité. Ďakujem.
Vážny, Ľubomír, poslanec NR SR (2020-11-12):
Ďakujem. Možno chcem od vás, ináč ďakujem za veľmi dobré a faktografické vystúpenie pána poslanca Fica, ale možno chcem od vás veľa, ale chcem len trochu objektivity, aby ste robili, objektívne sa pozerali na vec, a reagujem, mimochodom reagujeme na vystúpenie pána Fica na COVID testy a zo strany opozície, či súčasnej koalície, pardon, nezaznelo ani jedno slovo k vystúpeniu pána Fica. Naopak, zaznelo veľmi veľa obvinení, z ktorých mimochodom žiadne nie je ničím podložené. Takže sa ešte raz pokúsim, aby ste sa aspoň zamysleli nad tými faktami, ktoré tu odzneli. 7. 3. 2020 sa zapísala firma Eurolab Lambda do zoznamu podnikateľských subjektov, ktorí môžu obchodovať so štátom. Do 7. 3. neobchodovala so štátom táto firma vôbec, 7. 3. je dátum cca desať dní po voľbách. Zamyslite sa nad tým, prečo je to takto? Zamyslite sa nad tým, prečo sa zrazu roztrhlo vrece s lukratívnymi zmluvami na COVID testy? Boli tri zmluvy urobené v priebehu jedného mesiaca, v priebehu, v priebehu októbra 2020 a zase sa zamyslite nad tými rôznymi cenami. Jedna cena je 2,64 za kus, druhá je 3,95 za kus, tretia 5,83 za kus a dokonca v režime priameho rokovacieho konania, ktoré bolo podľa môjho názoru urobené neoprávnene. Ešte aj nástenkový tender, ktorý toľko kritizujete, zverejnil tento tender aspoň na nástenke. To znamená, aspoň uzatvorený okruh ľudí mohol vidieť do toho tendra. (Smiech v sále.) Vy ste úplne zakryli pod pláštik utajenosti tento tender. Všetky tri tendre, ktoré ste kľudne mohli pred dvomi, pred tromi mesiacmi obstarávať. Zamyslite sa nad tým, čo hovorím, hej? Ďalej. Boli ignorované nedoplatky voči štátu z tejto firmy a podľa mňa to zakladá na neplatnosti zmluvy. Posledné chcem povedať, neboli v tej zmluve, ani v jednej, zadefinované kvalitatívne parametre. Však to kupujete mačku vo vreci. Nikde nie je ani slovo o tom.
Pčolinský, Peter, podpredseda NR SR (2023-06-15):
Prezentujeme sa a hlasujeme. (Hlasovanie.) Prítomných 133, za 90, proti 9, zdržalo sa 34. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie.
Pellegrini, Peter, predseda NR SR (2015-05-12):
Prezentujme sa a hlasujme o návrhu zákona ako o celku s odporúčaním gestorského výboru schváliť. (Hlasovanie.) Prítomných 134 poslancov, za hlasovalo 78, zdržalo sa 56. Konštatujem, že sme schválili vládny návrh novely zákona č. 124/2006 Z. z. o bezpečnosti a ochrane zdravia pri práci. Kolegyne, kolegovia, vyčerpali sme všetky body, o ktorých bolo treba hlasovať. Pán predseda Raši.
Matečná, Gabriela, ministerka pôdohospodárstva a rozvoja vidieka SR (2016-10-11):
Dobrý deň prajem. Vážený pán predsedajúci... (Ruch v sále, zaznievanie gongu a prerušenie vystúpenia predsedajúcim.)
Šefčík, Marek, poslanec NR SR (2023-03-17):
Pán predsedajúci, ďakujem za slovo. Vážené kolegyne, kolegovia, hlavným predkladateľom zákona je predseda ústavnoprávneho výboru Milan Vetrák. Ja som spolupredkladateľom, ale keďže tu nemôže fyzicky byť, tak ma poprosil, aby tento zákon neprepadol, aby som ho v prvom čítaní uviedol ja. Ide v prvom čítaní o ideu zákona, v druhom čítaní tu už bude na mojom mieste stáť určite Milan Vetrák ako hlavný predkladateľ. A idea zákona je, že tento zákon reaguje na prax ohľadom plnenia vecí z plánu obnovy a odolnosti a dovoľte mi preto prečítať aspoň časť z dôvodovej správy v úvodnom slove. Návrh zákona, ktorým sa mení a dopĺňa zákon č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení neskorších predpisov predkladá na rokovanie Národnej rady Slovenskej republiky skupina poslancov Národnej rady Slovenskej republiky. Slovenská republika sa Európskej komisii zaviazala vykonať Plán obnovy a odolnosti Slovenskej republiky a všetky potrebné kroky na zabezpečenie riadneho a včasného implementovania reforiem a investícií a splnenie míľnikov a cieľov, ktoré plán obnovy predpokladá. V prípade, ak Slovenská republika nesplní tieto záväzky, hrozí jej strata finančného príspevku alebo časti finančného príspevku z mechanizmu na podporu obnovy a odolnosti. Slovenskej republike je pritom z mechanizmu na podporu obnovy a odolnosti vyčlenená alokácia v sume 6,3 miliardy eur. Návrh zákona je reakciou na akútny vývoj a potrebu zabezpečiť bezproblémové a včasné plnenie úloh jednotlivých subjektov zapojených do vykonávania plánu obnovy. Navrhovaným zákonom sa rovnako majú prijať vhodné kroky na odvrátenie rizika vzniku značných hospodárskych škôd, ku ktorým môže dôjsť, ak by sa míľniky a ciele plánu obnovy neplnili v stanovenom rozsahu, kvalite a termíne. Návrh zákona zároveň reaguje na poznatky a skúsenosti z doterajšieho vykonávania plánu obnovy a reflektuje na potreby implementačnej praxe. Pán podpredseda Národnej rady, ďakujem pekne, skončil som.
Dej, Dávid, poslanec NR SR (2024-02-15):
Ďakujem pekne. No, vy ste sa pokúsili opísať ten proces, aj keď mne to príde trošku absurdné, že vy teda hovoríte, že ste sa stretli s predsedom Národnej rady, a tam to končí. Ale ja som sa predsa len chcel opýtať, že aký je teda váš názor na skrátenie tej pre... tej doby premlčania pri trestnom čine znásilnenia. Takisto či si teda myslíte, že skrátenie tej lehoty je v prospech obetí a či ich teda bude motivovať nahlasovať tieto trestné činy. Ďakujem.
Dobeš, Peter, poslanec NR SR (2020-06-10):
Ďakujem za slovo, pán predsedajúci. Pán poslanec Šefčík, chcem oceniť vecnú stránku tejto správy a dovoľ rozšíriť o informácie o zbieraní a dokumentovaní podkladov o činnosti Ústavu pamäti národa. Ústav pamäti národa zabezpečoval okrem iného i putovné výstavy. Jedna bola o činnosti a praktikách, ktoré používala Štátna bezpečnosť a druhá o Sviečkovej manifestácii v Bratislave. Sám som bol účastný a jednotlivé tabule sme previezli vtedy ešte z ministerstva dopravy, kde sídlil Ústav pamäti národa, a túto výstavu sme inštalovali v Rajeckých Tepliciach pre širokú verejnosť. Bola táto vernisáž aj za účasti predstaviteľov Ústavu pamäti národa. Bolo tu spomenuté tak isto o odovzdávaní plakiet. Na pôde Žilinského samosprávneho kraja som bol účastný pri odovzdávaní pamätných plakiet, ktoré Ústav pamäti národa pripravil pre žijúcich, ktorí sú obeťami totalitného režimu. Chcem z tohto miesta poďakovať Ústavu pamäti národa za zbieranie, dokumentovanie a archiváciu podkladov, ktoré dosvedčujú, aké praktiky totality zažili mnohí ešte žijúci alebo sa zdokumentovali od tých, ktorí už nie sú medzi nami alebo sa slobodných dní nedožili. Ďakujem.
Bugár, Béla, podpredseda NR SR (2019-06-20):
Pán poslanec, ale potom sa nepýtajte pána ministra, že či je to tak alebo onak. To si navzájom vymieňate názory (vyslovené s pobavením).
Bugár, Béla, podpredseda NR SR (2017-06-14):
Nech sa páči, prezentujme sa a hlasujeme o návrhoch zo spoločnej správy. (Hlasovanie.) Prítomných 135, za hlasovalo všetkých 135 poslancov. Konštatujem, že tento návrh sme schválili. Nech sa páči.
Haško, Tomáš, predseda Úradu pre dohľad nad zdravotnou starostlivosťou (2018-12-04):
Dobrý deň prajem. Vážený pán predsedajúci, vážený pán, pán minister, vážené pani poslankyne, vážení páni poslanci, v súlade so zákonom (zaznievanie gongu) Úrad pre dohľad nad zdravotnou starostlivosťou predkladá návrh rozpočtu na roky 2019 až 2021. Predložený návrh rozpočtu bol prerokovaný správnou radou úradu a schválený dozornou radou úradu 4. októbra 2018. Návrh rozpočtu prerokovala vláda desiateho..., Slovenskej republiky dňa 10. októbra 2018 a prijala k nemu uznesenie č. 457/2018 a 20. novembra bol prerokovaný na výbore pre financie a rozpočet a Výbore pre zdravotníctvo Národnej rady Slovenskej republiky. Návrh rozpočtu úradu je zosúladený s návrhom rozpočtu verejnej správy na roky 2019 až 2021. Celkové príjmy úradu pre rok 2019 sú naplánované v objeme 52 mil., v roku 2020 v objeme 52,7 mil. euro a v roku ’21 53,3 mil. eur. Podstatným príjmom úradu je príspevok na činnosť úradu od zdravotných poisťovní, ktorý je v roku 2019 na úrovni 20,7 mld. euro a ktorého výška je 0,45 % z vymeriavacieho základu z ročného prerozdelenia poistného. Príspevok poukazujú zdravotné poisťovne úradu vždy do 20. decembra kalendárneho roka na nasledujúci rok. Zostatok prostriedkov z predchádzajúcich rokov sa v roku 2019 predpokladá na úrovni 30,5 mil. eur, z čoho príspevok zdravotných poisťovní na činnosť úradu v roku 2019 je 19,6 mil. eur. Celkové výdavky na rok 2019 sa rozpočtujú na úrovni 21,5 mil. v roku 2020 na úrovni 21,8 a v roku ’21 na úrovni 22,1 mil. eur, pričom sa predpokladá aj použitie nevyčerpaných prostriedkov z predchádzajúcich rokov. Bežné výdavky úradu sú v roku 2019 naplánované na 18,7 mil. eur, z čoho tovary a služby vo výške 7,8 mil. eur sú s medziročným nárastom o 5,7 %. Uvedený nárast zohľadňuje najmä zvýšené výdavky na novú sieťovú infraštruktúru za účelom poskytovania kvalitnejších elektronických dátových služieb pre potreby úradu, verejných inštitúcií, ako aj zvýšené výdavky pre systém ESI na zabezpečenie vykonávania funkcie národnej brány pre sektor zdravotníctva, vo vzťahu k elektronickej výmene dát pre sociálne zabezpečenie medzi členskými štátmi Európskej únie. Vplyvom legislatívnych úprav, najmä vplyvom zavedenia procesu verejného obstarávania na organizátora prehliadok mŕtvych tiel mimo zdravotníckych zariadení dochádza k výraznému medziročnému nárastu výdavkov za prehliadky, čo predstavuje vysokú záťaž na rozpočtované zdroje úradu. Nárast potrieb bude musieť byť krytý z prostriedkov pôvodne vyčlenených na iné účely, prípadne vlastnými prostriedkami z predchádzajúcich období. Kapitálové výdavky na rok 2019 v sume 2,6 mil. eur medziročne rastú o 110-tisíc eur. Zdroje sú vyčlenené prioritne na zabezpečenie softvérového vybavenia na vykonávanie funkcie národnej brány pre sektor ESI, na skvalitnenie a modernizáciu softvérovú úradu s požiadavkami na informačný systém verejnej správy, ako aj vo vzťahu k elektronizácii zdravotného systému. Ďakujem pekne.
Blaha, Ľuboš, podpredseda NR SR (2023-11-23):
223. Na faktické poznámky bude reagovať pán poslanec Samuel Migaľ.
Matovič, Igor, poslanec NR SR (2015-05-22):
Prepáčte, pán kolega Osuský, ale trošku mi to pripadá také obhajovanie takého zbavovania sa viny, ku ktorému veľakrát prichádza v takýchto situáciách na obecných a mestských zastupiteľstvách, že starosta sa vyhovára, že však to vlastne mestské či obecné zastupiteľstvo. Obecné zastupiteľstvo, však vlastne starosta to nemal podpísať alebo starosta to nemal zaradiť do programu a podobné. Nie. Ako vieme sami, jak to funguje veľakrát, že to je ruka ruku myje, keď aj zvyčajne je to o tom, že starosta je, de facto má aj väčšinu v svojom zastupiteľstve, keď ju aj nemá, tak je to ixkrát o tom, že teraz my tebe niečo pomôžeme, ty potom zase nám niečo schváliš. A sú to takéto obchodíky, ktoré sú o tom, že si myslím, že sú zodpovední aj ten starosta, aj to obecné, mestské zastupiteľstvo. Áno, možno na Slovensku sa nájdu niektorí, ktorí za to zodpovední nie sú a robili všetko pre to, aby to tak nebolo. Ale osobne poznám príklad v Bratislave, kde miestna časť predala škôlku za 5 mil. korún a ten, komu bola predaná, a bol to člen politickej strany, tak v priebehu, myslím, dvoch rokov ju predal za 50 mil. korún. Škôlku s areálom, dnes tam stojí činžiak. Čiže takýmto spôsobom politici rozkrádali, miestni politici niečo, čo bolo naše spoločné a na úkor detí, ktoré dnes nemajú miesto v škôlkach.
Hort, Milan, podpredseda NR SR (2011-02-03):
Ďakujem pekne. Doplňujúca otázka? Netreba. Tak teraz už máte, pán minister, naozaj voľno. Siedma otázka v poradí, vylosovaná je od pani poslankyne Anny Vittekovej, ktorú ale v sále nevidím. Bola adresovaná pánovi podpredsedovi vlády Jozefovi Mihálovi. Tým, že je neprítomná, sa na otázku neodpovedá. A ďalšou otázkou je otázka, ktorú pán poslanec Richard Oravec adresoval podpredsedovi vlády a ministrovi financií Slovenskej republiky pánovi Ivanovi Miklošovi a znie: „Pán minister, ako postupujú práce na zjednotení výberu daní a odvodov? Kedy predpokladáte, že by tento zámer mohol byť odštartovaný, a aké očakávate prínosy?“ Máte necelé dve a pol minúty, pán podpredseda vlády, nech sa páči.
Baláž, Radovan, poslanec NR SR (2017-06-13):
Ďakujem pekne, pán predsedajúci. Vážené kolegyne, kolegovia, dovoľte mi, prosím, ako určenému spravodajcovi výboru predniesť spoločnú správu výborov Národnej rady o prerokovaní návrhu poslancov Národnej rady Andreja Danka, Tibora Bernaťáka, Tibora Jančulu, Jaroslava Ridoška a Dušana Tittela na vydanie zákona, ktorým sa mení a dopĺňa zákon č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov, tlač 528. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov Národnej rady o prerokovaní vyššie uvedeného návrhu zákona. Národná rada uznesením č. 628 zo 16. mája 2017 pridelila návrh na prerokovanie týmto výborom, a to ústavnoprávnemu výboru a výboru pre financie a rozpočet. Zároveň určila výbor pre financie a rozpočet ako gestorský výbor. K predmetnému návrhu zákona zaujali výbory tieto stanoviská: odporúčanie pre Národnú radu návrh schváliť s pozmeňujúcimi a doplňujúcimi návrhmi, a to ústavnoprávny výbor a výbor pre financie a rozpočet. Z uznesení výborov uvedených pod bodom 3 tejto správy vyplynuli pozmeňujúce a doplňujúce návrhy uvedené pod bodom č. 4. Gestorský výbor odporúča o návrhu výborov hlasovať takto: o bodoch spoločnej správy 1 a 2 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade predmetný návrh zákona schváliť s pozmeňujúcimi a doplňujúcimi návrhmi. Spoločná správa výborov bola schválená uznesením gestorského výboru č. 165 z 8. júna 2017. Týmto uznesením ma výbor poveril za spoločného spravodajcu, aby som na schôdzi Národnej rady pri prerokovaní o predmetnom návrhu zákona prekladal návrhy v zmysle príslušných ustanovení. Ďakujem, pán predsedajúci, skončil som. Prosím, otvorte rozpravu.
J. Halecký, poslanec: (2007-05-16):
Chcem podotknúť, že kolektívna zmluva platí nielen pre odborárov, ale takisto aj pre zamestnávateľov. Mzdu zamestnávateľ zvyšuje od seba málokedy, väčšinou to býva na nátlak, na upozornenie, ale hlavne, o čom hovoríme, to je vyjednávanie odborov alebo v krajnom prípade ako hovoríme o štrajku. Vždy mzdy sa väčšinou vybojúvavajú, dokonca aj super bohaté zahraničné firmy mzdy zvyšujú iba mierne ako domáce firmy, to znamená zhruba o tých 10 až 30 % v regióne, a to aj preto, aby nachytali tých lepších, kvalitnejších pracovníkov. Takže aj z tohto dôvodu je potrebné, aby sme sa pozerali na Zákonník práce ako na obojstranný, obojsmerný proces, teda jeho vplyv na hospodárenie, na ekonomiku, ale opačne, aký vplyv zákonník má na to, aby dosiahol mzdy, ktoré sú adekvátne množstvu a kvalite práce, ktorú vykonávajú zamestnanci. Ďakujem.
J. Pataky, poslanec: (2005-03-15):
Pani poslankyne, páni poslanci, prosím o podporu navrhovaného zákona. Ďakujem.
V. Veteška, podpredseda NR SR: (2005-05-26):
Vážené panie poslankyne, vážení páni poslanci, ako o prvom budeme hlasovať o správe o činnosti prokuratúry Slovenskej republiky za rok 2004 (tlač 1099). (Reakcia z pléna.) Pán poslanec Lintner, ja som zaregistroval spontánny súhlas tejto Národnej rady. A budeme už pokračovať a prosím, keby pani poslankyňa Laššáková, spravodajkyňa k tomuto bodu programu, prišla predniesť návrh. Pani poslankyňa Laššáková, poďte si plniť svoju funkciu.
Kollár, Boris, predseda NR SR (2022-06-16):
Ďakujem. Pán poslanec Kremský.
Žiga, Peter, podpredseda NR SR (2023-12-14):
Pán poslanec Sabo.
Holečková, Martina, poslankyňa NR SR (2023-11-14):
Dobre, ďakujem veľmi pekne. Ďakujem veľmi pekne, pán Richter, že ste spomenuli naozaj tých 890-tisíc ohrozených chudobou. Ja práve na to chcem reflektovať, pretože mne v programovom vyhlásení chýba, kde je adresná pomoc práve pre tých najviac ohrozených, pre tie skupiny, ktoré si dnes už nevedia pomôcť, kde sú tie sľuby o lacnejších energiách a lacnejších potravinách práve pre túto ohrozenú skupinu, navyše ani žiadnym spôsobom nie je akoby zadefinovaná. A zároveň chcem povedať, že áno, zhodneme sa v tom, že potrebujeme v rámci tej opatrovateľskej služby zachovať odkázaných čo najdlhšie v domácom prostredí, ale práve v programovom vyhlásení vlády mi chýba to najdôležitejšie, stabilizácia personálu najmä na opatrovateľov, ale aj terénnej opatrovateľskej služby. Práve v týchto dňoch končí jedna výzva a obce už dneska bojujú s tým, že od decembra niektorí terénni opatrovatelia nebudú zaplatení. Ďakujem veľmi pekne.
Petrík, Simona, poslankyňa NR SR (2018-06-19):
V pohode, ďakujem veľmi pekne. Dámy a páni, pani predsedajúca, kolegovia poslanci, teda predkladám návrh zákona, ktorým sa mení zákon č. 461/2003 Z. z. o sociálnom poistení v znení neskorších predpisov. Opäť na úvod by som povedala okrem toho, čo je cieľom návrhu, aj to, že je to opäť taký technickejší zákon, jednoduchší, podobný, ako bol ten prvý. Takže ako aj kolega Mihál povedal, nemal by mať nejaké extrémne dopady na štátny rozpočet, čiže je to, je to dobrý zákon, ktorý je spravodlivý, a myslím, že by sme sa mohli, by sme mohli zahodiť politické tričká a mohli by sme sa pozerať na tie zákony, do akej miery sú prospešné pre ľudí tejto krajiny. Takže cieľom návrhu zákona je umožniť, je to opäť zákon o živnostníkoch a vlastne samostatne zárobkovo činných osobách, čiže jeho cieľom je umožniť SZČO a zamestnancom s minimálnymi alebo nízkymi vymeriavacími základmi na nemocenské poistenie, aby sa mohli dobrovoľne pripoistiť na nemocenské poistenie a pripraviť sa tak lepšie na výpadok príjmu buď počas materskej dovolenky, alebo počas práceneschopnosti. Platné a účinné znenie zákona totiž stanovuje, že popri veku, čím je, tá podmienka je dovŕšenie šestnástich rokov, a popri pobyte je ďalšou podmienkou aj skutočnosť, že dobrovoľne nemocensky poistená osoba nie je zároveň aj povinne nemocensky poistená. Čiže tento súbeh tam momentálne nie je možný a to je vlastne celý problém. Pre rodičov, ktorí sú SZČO, to znamená, že pokiaľ si platia poistné z minimálneho vymeriavacieho základu, nemajú možnosť sa nemocensky dobrovoľne pripoistiť. V rovnakej situácii sú rodičia poberajúci minimálnu mzdu, ktorí by sa chceli pripoistiť, aby mali vyšší vymeriavací základ pri výpočte dávok ako materské alebo nemocenské. Na rozdiel od nemocenského poistenia napríklad pri dôchodkovom poistení takáto možnosť kombinácie povinného a dobrovoľného dôchodkového poistenia pre poistencov existuje. Takže nevidím dôvod, prečo by nemohla existovať aj pri nemocenskom poistení. Toľko na úvod. Viac by som teda opäť v rozprave, do ktorej sa opäť hlásim ako prvá.
Vášáryová, Magdaléna, poslankyňa NR SR (2014-09-23):
Ďakujem, pani predsedajúca. Ďakujem vám veľmi pekne, pán poslanec, že ste tu znovu logicky vysvetlili, o čo ide. Ja, samozrejme, ľudí, ktorí majú urojenie všelijaké v hlave, neviem, či toto k nim nejako prenikne, ale je to veľmi dôležité, to, čo ste povedali. Ja znovu apelujem na všetkých a povedala som to znovu vo svojom vystúpení: My sme stratili konsenzus zahraničnej politiky, stávame sa nečitateľnými a – znovu zdôrazňujem – pôvodnú rezolúciu naformulovalo naše ministerstvo zahraničných vecí a vedelo presne, ktoré slovo kedy, v akom postavení tam dáva. Všelijaké insitné myšlienky, ktoré blúdia, ja neviem, ľuďom v hlavách, to je predsa veľmi nebezpečné. Toto nie je o komunálnych voľbách, toto nie je o tom, že si niekto potrebuje zarečniť v Národnej rade, lebo reční vždy a ku všetkému, ale toto je o tom, čo táto Národná rada vyprodukuje. A znovu hovorím, myslite na našich diplomatov. Čo si z tohto majú vybrať? To nie je tak, že si myslíte, že ste takí bezvýznamní, že niekto neanalyzuje, čo hovoríte. Všetko analyzujú diplomati, ktorí tu sedia zo zahraničných ambasád. Podpíšete sa pod to aj o dva roky? Majte Boha pri sebe!
Sulík, Richard, poslanec NR SR (2013-06-27):
Pán predseda, možno je to precedens, rokovací poriadok hovorí... (Ruch v sále. Prerušenie vystúpenia predsedajúcim.)
Lipšic, Daniel, poslanec NR SR (2015-07-03):
Začnem od konca. Pán poslanec Jasaň, ja neviem, ako dlho ste tu vy, ale ja som zodpovednosť trestnoprávnu do parlamentu priniesol dvakrát ako minister spravodlivosti. Pred desiatimi rokmi, prepánajána! Tak si to možno pamätáte. Ste ju neschválili vy. V parlamente ste to vyňali z Trestného zákona, Trestného poriadku. Mňa vy obviniť, že som s tým nič nerobil?! Pred desiatimi rokmi, v 2005. roku! Tak si to, prosím vás, pozrite, eventuálne naštudujte a potom dajte vecnú, vecnú pripomienku. K pánovi poslancovi Martvoňovi a Suskovi. Ja som tu spomínal, že zodpovednosť by mal štát niesť v prípade, ak vedie nezákonné trestné konanie. Ale ak vedie plne zákonné trestné konanie, tak je absurdné, aby si obvinený uplatňoval nemajetkovú ujmu. Ja naozaj taký, taký štát nepoznám. Ak poznáte, tak mi dajte vedieť. A ak médiá niečo píšu, tak je to vec občianskoprávna a otázka ochrany osobitností, nie štátu, čo píšu médiá. A naozaj to výrazne ovplyvňuje, obmedzuje možnosti podľa mňa orgánov činných v trestnom konaní. Budú mať takú autocenzúru, že do komplikovanejších, závažnejších vecí ľudí, ktorí majú dobrých advokátov, radšej nepôjdeme. Načo si páliť prsty. To sa mi zdá, že je problém. Sme sa asi nepochopili, alebo nepočúvali. K starostom len veľmi stručne. Pán poslanec Bublavý, kde inde sú pri priamo volených funkciách tieto požiadavky? Pri prezidentovi, pri poslancoch, pri županoch? Tam vám nevadí, že môžu byť negramotní? Len pri starostoch vám to vadí zrazu? Všetci vieme, že to je protiústavné, všetci vieme, že to Ústavný súd zruší. A preto hovorím, že sa musí nájsť iné riešenie. Iné riešenie pre zlyhávajúce samosprávy. Ako prijímať úplne úmyselne v tejto snemovni protiústavné právne predpisy, ktoré sa vzťahujú len na starostov malých obcí, ale na županov, poslancov, prezidenta už nie. To je naozaj principiálna normotvorba.
Hort, Milan, podpredseda NR SR (2011-05-27):
Prepáčte, pán kolega, vyruším vás na chvíľočku. Poprosím všetkých, aby, ak si majú niečo povedať nie k tomuto zákonu, nech to urobia mimo rokovacej sály, aby pán kolega mohol v pokoji dokončiť svoje vystúpenie. Ďakujem za porozumenie. Nech sa páči.
M. Urbáni, poslanec: (2004-05-20):
Takisto v tomto zákone o rozsahu pri tvorbe kategorizácií je § 9, ktorý hovorí, že sa má zohľadňovať schopnosť poistenca finančne sa podieľať na liečbe. Čo to je – schopnosť podieľať sa poistenca finančne na liečbe? Buď... (Prerušenie vystúpenia časomierou.)
Blaha, Ľuboš, podpredseda NR SR (2024-02-21):
Na vaše vystúpenie, pani poslankyňa, evidujem tri faktické poznámky. Ako prvá sa prihlásila pani poslankyňa Zuzana Plevíková. Nech sa páči.
D. Švantner, poslanec: (2002-03-14):
Pýtam sa: To je už predohra k autonómii južného územia Slovenska? Lebo ak sa tu vyčleňuje určitá časť obyvateľstva a určité záujmy týmto smerom, tak potom mne to pripomína to, čo bolo povedané na začiatku vládnutia tejto vlády, keď maďarská koalícia povedala, že počas spoločnej vlády, kde bude maďarská koalícia, sa nebudú otvárať záležitosti autonómie južného územia Slovenska. Čiže ja to vidím tak, že máme sa na čo tešiť. O chvíľu sa otvorí znova ďalší problém okrem Benešových dekrétov, a to bude autonómia južného Slovenska. Tiež tu bolo povedané to, že pre Rakúsko neplatí tá záležitosť ako pre Slovensko z toho dôvodu, že tam sa len Maďari prisťahovali. Však my vieme veľmi dobre, že pôvodné obyvateľstvo nielen na Slovensku, ale dokonca aj na území terajšieho Maďarska nebolo maďarské, ale bolo slovanské. Takže potom by sme mali vychádzať a rovnakým metrom merať nielen v Rakúsku, ale aj na Slovensku. Ďakujem. J. Migaš, predseda NR SR: Nech sa páči, pán poslanec Galbavý.
Ježík, Jozef, poslanec NR SR (2018-10-24):
Ďakujem. Vážený pán predsedajúci, vážený pán minister, vážené panie poslankyne, páni poslanci, dovoľte, aby som Vás informoval o prerokovaní vládneho návrhu ústavného zákona vo výbore Národnej rady. Národná rada Slovenskej republiky uznesením č. 1332 z 12. septembra 2018 pridelila vládny návrh ústavného zákona na prerokovanie Ústavnoprávnemu výboru Národnej rady, a to aj ako gestorskému výboru a určila lehotu na jeho prerokovanie v druhom čítaní. Poslanci Národnej rady, ktorí nie sú členmi výboru, ktorému bol vládny návrh ústavného zákona pridelený, neoznámili v určenej lehote gestorskému výboru žiadne stanovisko k predmetnému návrhu ústavného zákona. Ústavnoprávny výbor vládny návrh ústavného zákona prerokoval a odporúčal ho Národnej rade schváliť. Z uznesenia ústavnoprávneho výboru vyplývajú 3 pozmeňujúce a doplňujúce návrhy. Gestorský výbor odporúča hlasovať o všetkých spoločne s odporúčaním schváliť. Gestorský výbor zároveň odporúča Národnej rade vládny návrh ústavného zákona schváliť aj ako celok, a to v znení uvedených pozmeňujúcich a doplňujúcich návrhov. Správa ústavnoprávneho výboru o prerokovaní vládneho návrhu ústavného zákona bola schválená uznesením ústavnoprávneho výboru č. 457 zo 16. októbra 2018. Týmto uznesením ma výbor ako spravodajcu poveril, aby som na schôdzi Národnej rady informoval o výsledku rokovania výboru a pri rokovaní o vládnom návrhu ústavného zákona predkladal návrhy v zmysle príslušných ustanovení zákona o rokovacom poriadku Národnej rady. Môžte otvoriť rozpravu.
Paška, Pavol, predseda NR SR (2012-12-06):
Pán poslanec, na základe zákona ste odišli z toho výboru, lebo ste odišli z poslaneckého klubu, do ktorého vás volili občania.